22.03.2007 11:14   Isamaa ja Res Publica liidu peasekretäri Margus Tsahkna kinnitas Eesti Raadiole, et nii umbes kümne lahtiseks jäänud programmipunkti kui ministrikohtade üle tulevad täna tõsised läbirääkimised.    "Ministrite koha pealt ei kujutagi ette, et suuri vaidlusi võiks teha. Arvuline jaotus on enam-vähem selge ja muudes küsimustes on võimalik kokkuleppele jõuda," arvas sotsiaaldemokraatide aseesimees Eiki Nestor.    Nestori sõnul võiks erakondade esimehed jääda uues valitsuses nähtavale kohale.    Reformierakonna esimees Andrus Ansip tegi öösel partneritele  ettepaneku, kuidas jagada vastutus koalitsioonis.    Ansip on korduvalt öelnud, et jaotusele läheb koos kahe riigikogu juhatuse kohaga 16 positsiooni: Reformierakonnale seitse, Isamaa ja Res Publica Liidule viis, sotsiaaldemokraatidele kolm ning rohelistele üks koht.    Ministrikohtade jaotus peaks selguma õhtuks, samuti peaks olema selleks ajaks läbi vaadatud võimuliidu programm.